ai4bharat/Pralekha huggingface dataset:
'ഇന്സ്റ്റിറ്റ്യൂട്ട് ഓഫ് ചാര്േേട്ടഡ് അക്കൗണ്ടന്റ്സ് ഓഫ് ഇന്ത്യ'യും  'ചാര്ട്ടേഡ് പ്രൊഫഷണല് അക്കൗണ്ടന്റ്സ് ഓഫ് കാനഡ യും തമ്മില് ധാരണാപത്രം ഒപ്പുവയ്ക്കന്നതിന് പ്രധാനമന്ത്രി ശ്രീ. നരേന്ദ്രമോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അനുമതി നല്കി.
വിശദാംശങ്ങള്:
2011ല് ഒപ്പുവച്ച എം.ഒ.യു. മുന്കാലപ്രാബല്യ അംഗീകാരത്തിന്റെ അടിസ്ഥാനത്തിലാണ് ഐ.സി.എ.ഐ, ഇന്ത്യയും സി.പി.എ കാനഡയും തമ്മില് ധാരണാപത്രം ഒപ്പുവയ്ക്കുവിവതിന് മന്ത്രിസഭ അനുമതി നല്കിയത്. നിര്ദ്ദിഷ്ട വ്യവസ്ഥയില് അധിഷ്ഠിതമായി രണ്ടു സ്ഥാപനങ്ങളിലേയും അംഗങ്ങള്ക്ക് പരസ്പരപൂരകമായി അംഗത്വം നല്കുന്നത് ഈ ധാരണാപത്രം വിവക്ഷിക്കുന്നുണ്ട്.്നിര്വചനം, പഠനം, തുടക്കകാരായ ചാര്ട്ടേഡ് അക്കൗണ്ടന്റുമാരുടെയും പ്രൊഫഷണല് ഗുണങ്ങളുടെയും വൈദഗ്ധ്യത്തിന്റെയും കാര്യശേഷിയുടെയും അവലോകനവും ഇത് ഉദ്ദേശിക്കുുണ്ട്.
നേട്ടം:
ഐ.സി.എ.ഐ അംഗങ്ങള്, വിദ്യാര്ഥികള് അവരുടെ സ്ഥാപനങ്ങള് എന്നിവയുടെ ഉത്തമതാല്പര്യത്തിനായി പരസ്പരം ഗുണമുള്ള ഒരു ബന്ധത്തിനായി ഒരുമിച്ച് പ്രവര്ത്തിക്കുകയെവിവതാണ് ഇതിന്റെ ലക്ഷ്യം. ഐ.സി.എ.ഐ അംഗങ്ങള്ക്ക് അവരുടെ പ്രൊഫഷണല് വിജ്ഞാനമണ്ഡലം വികസിപ്പിക്കുന്നതിന് അവസരം ഒരുക്കുന്നതിനോടൊപ്പം ഐ.സി.എ.ഐ. പ്രാദേശികരാജ്യങ്ങളുടെ ബ്രാന്ഡ് നിര്മ്മാണം ശക്തിപ്പെടുത്തുന്ന ഒരു സ്ഥാപനമായി മാറുകയും ചെയ്യും. ഐ.സി.എ.ഐയും സി.പി.എ. കാനഡയുമായി ശക്തമായ ഒരു പ്രവര്ത്തനബന്ധം ഉണ്ടാക്കുതിന് ഈ ധാരണാപത്രം സഹായിക്കും.
ഗുണഭോക്താക്കള്:
ഇന്ത്യയിലെ കൂടുതല്ക്കൂടുതല് യുവ ചാര്റ്റേഡ് അക്കൗണ്ടുമാരെ സി.പി.എ. കാനഡയുടെ പ്രൊഫഷണല് പദവി അംഗീകാരം നേടുന്നതിന് ഈ ധാരണാപത്രം പ്രേരിപ്പിക്കും. അതിലൂടെ അവര്ക്ക് കാനഡയില് കൂടുതല് തൊഴില് അവസരങ്ങള് സൃഷ്ടിക്കുതിനും സഹായിക്കും. ഇന്ത്യയിലെ നിരവധി ചാര്ട്ടേഡ്ഡ് അക്കൗണ്ടന്റുമാര് കനേഡിയന് കമ്പനികളുടെ ഉന്നതതല സ്ഥാനം വഹിക്കുന്നുണ്ട്. സി.പി.എ. കാനഡ അംഗീകാരം കൂടി ലഭിക്കുന്നതോടെ കനേഡിയന് കോര്പ്പറേറ്റുകള് ഇന്ത്യന് പ്രതിഭകളിലും അവരുടെ വൈദഗ്ധ്യത്തിലും കൂടുതല് വിശ്വാസമര്പ്പിക്കുകയൂം കൂടുതല് പ്രൊഫഷണലുകളെ സ്വീകരിക്കുകയും ചെയ്യും.
നടപ്പാക്കല് തന്ത്രയും ലക്ഷ്യങ്ങളും
ഐ.സി.എ.ഐ അല്ലെങ്കില് ഐ.സി.എ.ഐയോ കനേഡിയന് പ്രവിശ്യ സി.പി.എ സ്ഥാപനങ്ങളോ നിര്ദ്ദേശിച്ചിട്ടുള്ള വിദ്യാഭ്യാസം, പരീക്ഷ, ആവശ്യത്തിനുള്ള പ്രായോഗിക പരിചയം എന്നിവയിലൂടെ ഏതെങ്കിലുമൊരു കനേഡിയന് പ്രവിശ്യ സി.പ.എ. ഘടകത്തില് നിന്നോ അംഗത്വം നേടിയിട്ടുള്ള നല്ല നിലവാരമുള്ള അംഗങ്ങള്ക്കാണ് ഈ ധാരണാപത്രം ബാധകമാകുന്നത്. മൂന്നാമത് കക്ഷിയുമായുള്ള മറ്റൊരു കരാര് പ്രകാരം ഐ.സി.എ.ഐയില് നിന്നോ അല്ലെങ്കില് കനേഡിയന് പ്രവിശ്യ സി.പി.എ. ഘടകങ്ങളില് നിന്നോ അംഗത്വം നേടിയിട്ടുള്ളവര്ക്ക് ഈ ധാരണാപത്രം സ്വാഭാവികമായി ബാധകമാവില്ല.
പശ്ചാത്തലം:
ചാര്ട്ടേഡ് അക്കൗണ്ടന്സ് പ്രൊഫഷന് ഇന്ത്യയില് നിയന്ത്രിക്കുന്നതിന് ഇന്ത്യന് പാര്ലമെന്റ് 1949ല് പാസാക്കിയ ദി ചാര്ട്ടേഡ് അക്കൗണ്ട് ആക്ട് നിയമത്തിന്റെ അടിസ്ഥാനത്തില് നിയമപരമായ ഒരു സംവിധാനമാണ് ഐ.സി.എ.ഐ. ഐക്യകനേഡിയന് അക്കൗണ്ടിങ് പ്രൊഫഷനെ പിന്തുണയ്ക്കുതിനായി ആരംഭിച്ച സംവിധാനമാണ് 'സി.പി.എ കാനഡ'.
പ്രധാനമന്ത്രിയുടെ ഓഫീസ്
പ്രധാനമന്ത്രി അൽ ഹക്കീം മസ്ജിദ് സന്ദർശിച്ചു
ഈജിപ്ത് സന്ദർശനവേളയിൽ പ്രധാനമന്ത്രി ശ്രീ നരേന്ദ്ര മോദി കെയ്റോയിലെ അൽ-ഹക്കിം മസ്ജിദ് സന്ദർശിച്ചു.
ഈജിപ്തിലെ വിനോദസഞ്ചാര - പുരാവസ്തു വകുപ്പ് മന്ത്രി ഡോ. മുസ്തഫ വസീരി പ്രധാനമന്ത്രിയെ സ്വീകരിച്ചു. ഈ ഫാത്തിമിദ് കാലഘട്ടത്തിലെ ഷിയ മസ്ജിദിന്റെ പരിപാലനത്തിൽ സജീവ പങ്കാളികളായ ബൊഹ്റ സമുദായ നേതാക്കളുമായും പ്രധാനമന്ത്രി കൂടിക്കാഴ്ച നടത്തി. ഇന്ത്യയിലെയും ഈജിപ്തിലെയും ജനങ്ങൾ തമ്മിലുള്ള കരുത്തുറ്റ ബന്ധത്തെക്കുറിച്ചും അദ്ദേഹം പരാമർശിച്ചു.
ND
(
പ്രത്യേക സേവനങ്ങളും ഫീച്ചറുകളും
പോസ്റ്റ് ഓഫീസ് സേവിങ്ങ്സ് അക്കൗണ്ടുകള്ക്ക് എന് ഇ എഫ് ടി സൗകര്യം ഏര്പ്പെടുത്തി
പോസ്റ്റ് ഓഫീസ് സേവിങ്ങ്സ് അക്കൗണ്ട് ഉപയോക്താക്കള്ക്ക് നാഷണല് ഇലക്ട്രോണിക് ഫണ്ട് ട്രാന്സ്ഫര്  സൗകര്യം ഏര്പ്പെടുത്തി. ഇന്റര്നെറ്റ് ബാങ്കിംഗ് വഴിയോ മൊബൈല് ബാങ്കിംഗ് വഴിയോ പോസ്റ്റ് ഓഫീസ് അക്കൗണ്ടുകളും ഇതര ബാങ്ക് അക്കൗണ്ടുകളും തമ്മില് പണമിടപാട് നടത്താന് ഇത് സഹായമാകും. പോസ്റ്റ് ഓഫീസ് സേവിങ്ങ്സ് ബാങ്ക് അക്കൗണ്ട് പദ്ധതികളിലെ നിക്ഷേപങ്ങളും ഇതോടെ വേഗത്തിലാകും.
പബ്ലിക് പ്രോവിഡന്റ് ഫണ്ട് , സുകന്യാ സമൃദ്ധി അക്കൗണ്ട്  എന്നിവയില് നിന്നുള്ള എന് ഇ എഫ് ടി ഇന്വാര്ഡ് റെമിറ്റന്സ് ഇതിലൂടെ അനുവദിക്കും. സേവിങ്ങ്സ് ബാങ്ക് ഒഴികെയുള്ള അക്കൗണ്ടുകള് ക്ലോസ് ചെയ്യുമ്പോള്, ഉപയോക്താക്കളുടെ പോസ്റ്റ് ഓഫീസ് സേവിങ്ങ്സ് ബാങ്ക് അക്കൗണ്ടുകളില് ക്രഡിറ്റാവുകയോ പോസ്റ്റ് ഓഫീസ് / ഇന്റര്നെറ്റ് ബാങ്കിംഗ് / മൊബൈല് ബാങ്കിംഗ് വഴി ഉപയോക്താവിന്റെ ബാങ്ക് അക്കൗണ്ടിലേക്ക് ഔട്ട് വാര്ഡ് എന് ഇ എഫ് ടി നല്കുകയോ ചെയ്യാം.
എല്ലാ ശാഖകള്/ പോസ്റ്റ് ഓഫീസുകള്ക്കും ഒറ്റ ഐഎഫ്എസിസി കോഡാണ് ഉണ്ടായിരിക്കുക. - IPOS0000DOP.
പോസ്റ്റ് ഓഫീസുകളുടെ പതിവ് ഇടപാട് സമയങ്ങളില് എന് ഇ എഫ് ടി സൗകര്യം ലഭ്യമായിരിക്കും.
കൂടാതെ ഇന്ത്യാ പോസ്റ്റ് ഇ-ബാങ്കിംഗ്, എം-ബാങ്കിംഗ് സേവനങ്ങളില് രജിസ്റ്റര് ചെയ്തവര്ക്കും ഔട്ട് വാര്ഡ് എന് ഇ എഫ് ടി ഇടപാട് സാധ്യമാകും. രജിസ്റ്റര് ചെയ്യാത്ത പോസ്റ്റ് ഓഫീസ് സേവിങ്ങ്സ് ബാങ്ക് ഉപയോക്താക്കള്ക്ക് നിശ്ചിത രജിസ്ട്രേഷനുശേഷം എന് ഇ എഫ് ടി സൗകര്യം ലഭ്യമാകും.
ചാര്ജ്ജും പരിധിയും
|
|
10,000 രൂപ വരെയുള്ള ഇടപാടുകള്ക്ക്
|
|
2.50 രൂപയും ജിഎസ്ടിയും
|
|
10,000 രൂപയ്ക്കും ഒരു ലക്ഷം രൂപക്കുമിടയിലുള്ള ഇടപാടുകള്ക്ക്
|
|
5 രൂപയും ജിഎസ്ടിയും
|
|
ഒരു ലക്ഷം രൂപയ്ക്കും രണ്ട് ലക്ഷം രൂപക്കുമിടയിലുള്ള ഇടപാടുകള്ക്ക്
|
|
15 രൂപയും ജിഎസ്ടിയും
|
|
രണ്ട് ലക്ഷം രൂപയുടെ മുകളിലുള്ളതും പരമാധി അയക്കാവുന്നതിന് താഴെയുള്ള ഇടപാടുകള്ക്ക്
|
|
25 രൂപയും ജിഎസ്ടിയും
ഇ-ബാങ്കിംഗ്, എം-ബാങ്കിംഗ് വഴിയുള്ള ഔട്ട്വാര്ഡ് എന് ഇ എഫ് ടി ഇടപാടുകള്ക്ക് ചാര്ജ്ജ് ഈടാക്കില്ല.
ചുരുങ്ങിയ ഇടപാട് തുക ഒരു രൂപയും പരമാവധി ഇടപാട് തുക 15 ലക്ഷവുമാണ്.
ഇ-ബാങ്കിംഗ്, എം-ബാങ്കിംഗ് വഴിയുള്ള ഒറ്റത്തവണ ഔട്ട്വാര്ഡ് എന് ഇ എഫ് ടി ഇടപാടിന്റെ പരിധി രണ്ട് ലക്ഷം രൂപയാണ്. ഒരു ദിവസം അഞ്ച് ഇടപാടുകള് മാത്രം നടത്താം. ഇ-ബാങ്കിംഗ്, എം-ബാങ്കിംഗ് വഴിയുള്ള പ്രതിദിന ഔട്ട്വാര്ഡ് എന് ഇ എഫ് ടി ഇടപാടിന്റെ പരിധി 10 ലക്ഷമാണ്.
തട്ടിപ്പുസാധ്യതകള് കണക്കിലെടുത്ത് ഇ-ബാങ്കിംഗിനും എം-ബാങ്കിംഗിനും സമയപരിധിയും നിശ്ചയിച്ചിട്ടുണ്ട്. രാവിലെ 8 മണിമുതല് രാത്രി എട്ട് മണി വരെയുള്ള ഔട്ട്വാര്ഡ് എന് ഇ എഫ് ടിയുടെ പരമാവധി ഇടപാട് തുക രണ്ട് ലക്ഷമായും നിജപ്പെടുത്തി.
ND
ഖനി മന്ത്രാലയം
ധാതുവിഭവ മേഖലയിലെ സഹകരണത്തെക്കുറിച്ച് ഇന്ത്യയും അർജന്റീനയും തമ്മിലുള്ള ധാരണാപത്രം കേന്ദ്ര മന്ത്രിസഭ അംഗീകരിച്ചു
പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം , കേന്ദ്ര ഖനന മന്ത്രാലയവും അർജന്റീനയുടെ ഉൽപാദന വികസന മന്ത്രാലയത്തിന്റെ ഖനന നയ സെക്രട്ടേറിയററ്റും തമ്മിൽ ഒപ്പുവെക്കാനുള്ള ധാരണാപത്രം അംഗീകരിച്ചു.
ധാതുവിഭവ മേഖലയിലെ സഹകരണത്തിന് ഒരു സ്ഥാപന സംവിധാനം ധാരണാപത്രം നൽകും.
ധാതുക്കളുടെ പര്യവേക്ഷണം, വികസനം എന്നിവ പ്രോത്സാഹിപ്പിക്കുന്നതിനുള്ള സഹകരണം പോലുള്ള പ്രവർത്തനങ്ങൾ ശക്തിപ്പെടുത്തുകയാണ് ധാരണാപത്രത്തിന്റെ ലക്ഷ്യങ്ങൾ. ധാതുക്കൾ വേർതിരിച്ചെടുക്കൽ, ഖനനം, ലിഥിയം പ്രയോജനപ്പെടുത്തൽ; പരസ്പര ആനുകൂല്യത്തിനായി അടിസ്ഥാന ലോഹങ്ങൾ, നിർണായകവും തന്ത്രപരവുമായ ധാതുക്കൾ എന്നിവയിൽ സംയുക്ത സംരംഭം രൂപീകരിക്കുന്നതിനുള്ള സാധ്യതകൾ; സാങ്കേതികവും ശാസ്ത്രീയവുമായ വിവരങ്ങളുടെ കൈമാറ്റം ആശയങ്ങളുടെയും അറിവുകളുടെയും കൈമാറ്റം; പരിശീലനവും ശേഷി വർദ്ധിപ്പിക്കൽ; ഖനന പ്രവർത്തനങ്ങളിൽ നിക്ഷേപവും വികസനവും പ്രോത്സാഹിപ്പിക്കുന്നത് തുടങ്ങിയവ നവീകരണത്തിന്റെ ലക്ഷ്യത്തെ സഹായിക്കും.
പരിസ്ഥിതി, വനം മന്ത്രാലയം
ലഡാക്കിലെ സോ കർ തണ്ണീർത്തട പ്രദേശം ഇനി അന്താരാഷ്ട്ര പ്രാധാന്യമുള്ള തണ്ണീർത്തടം
ലഡാക്കിലെ സോ കർ മേഖലയെ 42-ാമത്തെ റാംസർ പ്രദേശമായി ഇന്ത്യ കൂട്ടിച്ചേർത്തു.
പരിസ്ഥിതി, വനം, കാലാവസ്ഥാ വ്യതിയാന മന്ത്രി ശ്രീ പ്രകാശ് ജാവദേക്കറാണ് ട്വിറ്റർ സന്ദേശത്തിൽ ഇക്കാര്യം അറിയിച്ചത്.
രണ്ട് പ്രധാന ജലാശയങ്ങളടങ്ങിയ ഉയർന്ന മേഖലയിലുള്ള തണ്ണീർത്തട പ്രദേശമാണ് സോ കർ ബേസിൻ. ബേർഡ് ലൈഫ് ഇന്റർനാഷണലിന്റെ കണക്കനുസരിച്ച് എ 1 കാറ്റഗറിയിൽ വരുന്ന സുപ്രധാന ബേർഡ് ഏരിയ  ആണ് സോ കർ ബേസിൻ.
“ആഗോള ജൈവ വൈവിധ്യത്തിന്റെ സംരക്ഷണത്തിനും അവയുടെ ആവാസവ്യവസ്ഥയുടെ ഘടകങ്ങൾ, പ്രക്രിയകൾ, നേട്ടങ്ങൾ എന്നിവ പരിപാലിക്കുന്നതിലൂടെ മനുഷ്യജീവിതം നിലനിർത്തുന്നതിനും പ്രധാന തണ്ണീർത്തടങ്ങളുടെ അന്താരാഷ്ട്ര ശൃംഖല വികസിപ്പിക്കുകയും പരിപാലിക്കുകയും ചെയ്യുക” എന്നതാണ് റാംസർ പട്ടികയുടെ ലക്ഷ്യം.
ഈ പ്രദേശത്തിൻ്റെ വിവേകപൂർണ്ണമായ ഉപയോഗം ഉറപ്പാക്കാൻ പരിസ്ഥിതി, വനം, കാലാവസ്ഥാ വ്യതിയാന മന്ത്രാലയം, ലഡാക്ക് തണ്ണീർത്തട അതോറിറ്റിയുമായി ചേർന്ന് പ്രവർത്തിക്കും.
പ്രധാനമന്ത്രിയുടെ ഓഫീസ്
ആചാര്യ വിനോബ ഭാവെ ജയന്തിയിൽ പ്രധാനമന്ത്രിയെ അനുസ്മരിച്ചു
ആചാര്യ വിനോബ ഭാവെയുടെ ജയന്തിദിനത്തിൽ പ്രധാനമന്ത്രി ശ്രീ. നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അർപ്പിച്ചു
ഒരു ട്വീറ്റിൽ പ്രധാനമന്ത്രി പറഞ്ഞു:
"ആചാര്യ വിനോബ ഭാവെയെ അദ്ദേഹത്തിന്റെ ജയന്തി ദിനത്തിൽ അനുസ്മരിക്കുന്നു. അദ്ദേഹത്തിന്റെ ജീവിതം ഗാന്ധിയൻ തത്വങ്ങളുടെ സാക്ഷാല്ക്കാരമായിരുന്നു. സാമൂഹിക ശാക്തീകരണത്തിൽ അഭിനിവേശമുള്ള അദ്ദേഹം 'ജയ് ജഗത്' എന്ന ആഹ്വാനം നൽകി. ഞങ്ങൾ അദ്ദേഹത്തിന്റെ ആദർശങ്ങളിൽ നിന്ന് പ്രചോദനം ഉൾക്കൊണ്ട് നമ്മുടെ രാജ്യത്തിനായുള്ള അദ്ദേഹത്തിന്റെ സ്വപ്നങ്ങൾ സാക്ഷാത്കരിക്കാൻ പ്രതിജ്ഞാബദ്ധരാണ്."
പ്രത്യേക സേവനങ്ങളും ഫീച്ചറുകളും
തൃശൂർ സർക്കിളിലെ എഎസ്ഐയുടെ ആസാദി കാ അമൃത് മഹോത്സവ് ആഘോഷങ്ങൾ
ആസാദി കാ അമൃത് മഹോത്സവത്തിന്റെ ഭാഗമായി ആർക്കിയോളജിക്കൽ സർവേ ഓഫ് ഇന്ത്യ, തൃശൂർ സർക്കിൾ 2022 ഓഗസ്റ്റ് 8 മുതൽ 15 വരെ പാലക്കാട് കോട്ട, സെന്റ് ആഞ്ചലോ കോട്ട, ബേക്കൽ കോട്ട, അഞ്ചു തെങ്ങ് കോട്ട എന്നിവയുൾപ്പെടെ തിരഞ്ഞെടുത്ത കേന്ദ്ര സംരക്ഷിത സ്മാരകങ്ങളിൽ ത്രിവർണ്ണ പ്രകാശാലങ്കാരത്തോടൊപ്പം വിവിധ പരിപാടികൾ സംഘടിപ്പിക്കുന്നുണ്ട്.
കൂടാതെ, തൃശൂർ സർക്കിളിന് കീഴിലുള്ള 29 സ്മാരകങ്ങളിലും/സ്ഥലങ്ങളിലും 2022 ഓഗസ്റ്റ് 8 മുതൽ 15 വരെ സ്വച്ഛത അഭിയാന്റെ കീഴിൽ ശുചീകരണ പ്രവർത്തനങ്ങളും നടത്തുന്നു.
ഓഗസ്റ്റ് 15-ന് ബേക്കൽ കോട്ട, സെന്റ് ആഞ്ചലോ കോട്ട, പാലക്കാട് കോട്ട എന്നിവിടങ്ങളിൽ 15 മീറ്റർ ഉയരമുള്ള സ്ഥിരംകൊടിമരത്തിൽ നിന്ന് ദേശീയ പതാക ഉയർത്തും. കൂടാതെ, തലശ്ശേരിക്കോട്ട, ജൈന ക്ഷേത്രം, സുൽത്താൻ ബത്തേരി, അഞ്ചു തെങ്ങ് കോട്ട എന്നിവയും പതാക ഉയർത്തൽ ചടങ്ങുകൾക്കായി തിരഞ്ഞെടുത്തിട്ടുണ്ട്. യുദ്ധ വീരന്മാർ/സ്വാതന്ത്ര്യ സമര സേനാനികൾ/പത്മശ്രീ പുരസ്കാര ജേതാക്കൾ പതാക ഉയർത്തും.
പാലക്കാട് കോട്ടയെ മിഷൻ അമൃത് സരോവർ-ജൽ ധരോഹർ സംരക്ഷൻ പദ്ധതിയിൽ ഉൾപ്പെടുത്തിയതിനാൽ ജലസംരക്ഷണത്തിന്റെ പ്രാധാന്യത്തെക്കുറിച്ച് യുവതലമുറയെ ബോധവത്കരിക്കുന്നതിനും പ്രോത്സാഹിപ്പിക്കുന്നതിനുമായി ഓഗസ്റ്റ് 12 മുതൽ 15 വരെ ഇവിടെ ഫോട്ടോ പ്രദർശനം സംഘടിപ്പിക്കുന്നുണ്ട്.
പ്രധാനമന്ത്രിയുടെ ഓഫീസ്
പ്രധാനമന്ത്രി ശുചിത്വ യജ്ഞത്തില് പങ്കെടുത്തു
അങ്കിത് ബയാന്പുരിയയും ഈ സംരംഭത്തില് പ്രധാനമന്ത്രിക്കൊപ്പം ചേര്ന്നു
ന്യൂഡല്ഹി, 01 ഒക്ടോബര് 2023:
പ്രധാനമന്ത്രി ശ്രീ നരേന്ദ്രമോദിയുടെ ആഹ്വാനപ്രകാരം രാജ്യം ഇന്ന് ശുചീകരണ യജ്ഞം ആചരിച്ചു. രാജ്യത്തിന്റെ ശോഭനമായ ഭാവി കെട്ടിപ്പടുക്കാന് സഹായിക്കുന്ന ശുചിത്വത്തിനായി എല്ലാവരും ഒരു മണിക്കൂര് നീക്കിവച്ചു.
ആരോഗ്യ പരിരക്ഷാ പ്രചാരകന് അങ്കിത് ബയാന്പുരിയയ്ക്കൊപ്പം പ്രധാനമന്ത്രി ശ്രീ നരേന്ദ്ര മോദിയും ശുചിത്വ യജ്ഞത്തില് പങ്കെടുത്തു. ദൈനംദിന ജീവിതത്തില് ശുചിത്വത്തിന്റെയും ശാരീരികക്ഷമതയുടെയും പ്രാധാന്യത്തെക്കുറിച്ച് സംസാരിക്കുന്ന വീഡിയോ പ്രധാനമന്ത്രി എക്സ് പോസ്റ്റില് പങ്കുവച്ചു. അതില് സ്വന്തം ദൈനംദിന ജീവിതത്തെക്കുറിച്ച് അദ്ദേഹം സംസാരിക്കുകയും അങ്കിതിന്റെ ഫിറ്റ്നസ് പ്രവര്ത്തനങ്ങളെക്കുറിച്ച് ചോദിക്കുകയും ചെയ്തു.
''ഇന്ന്, രാജ്യം ശുചിത്വത്തില് ശ്രദ്ധ കേന്ദ്രീകരിക്കുമ്പോള്, അങ്കിത് ബയാന്പുരിയയും ഞാനും അതുതന്നെ ചെയ്തു. കേവലം ശുചിത്വത്തിനപ്പുറം, ആരോഗ്യ പരിരക്ഷയും ക്ഷേമവും കൂടി അതിനൊപ്പം ചേര്ത്തുവച്ചു; ശുചിത്വവും സമാധാനവമുള്ള ഭാരതത്തിന്റെ ഉന്മേഷത്തേക്കുറിച്ചായിരുന്നു അത്'', എക്സ് പോസ്റ്റില് പ്രധാനമന്ത്രി പറഞ്ഞു.
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
'ബഹിരാകാശ അധിഷ്ഠിത ആശയവിനിമയ സേവനങ്ങൾക്കായുള്ള സ്പെക്ട്രം നിർണ്ണയം' എന്ന വിഷയത്തിൽ ട്രായ് കൺസൾട്ടേഷൻ പേപ്പറിന്മേലുള്ള അഭിപ്രായങ്ങൾ/എതിർ അഭിപ്രായങ്ങൾ സ്വീകരിക്കുന്നതിനുള്ള അവസാന തീയതി നീട്ടി
ന്യൂ ഡൽഹി: 02 മെയ് 2023
ടെലികോം റെഗുലേറ്ററി അതോറിറ്റി ഓഫ് ഇന്ത്യ  2023 ഏപ്രിൽ 06-ന് 'ബഹിരാകാശ അധിഷ്ഠിത ആശയവിനിമയ സേവനങ്ങൾക്കായുള്ള സ്പെക്ട്രം നിർണ്ണയം' എന്ന കൺസൾട്ടേഷൻ പേപ്പർ പുറത്തിറക്കി. ബന്ധപ്പെട്ടവരിൽ നിന്ന് കൺസൾട്ടേഷൻ പേപ്പറിൽ ഉന്നയിച്ച പ്രശ്നങ്ങളെക്കുറിച്ച് രേഖാമൂലമുള്ള അഭിപ്രായങ്ങൾ സ്വീകരിക്കുന്നതിനുള്ള അവസാന തീയതി മെയ് 04, 2023 ആയിരുന്നു. എതിർ അഭിപ്രായങ്ങൾക്കായി മെയ് 18, 2023 ആയിരുന്നു അവസാന തീയതിയായി നിശ്ചയിച്ചിരുന്നത്.
അഭിപ്രായങ്ങൾ സമർപ്പിക്കുന്നതിനുള്ള സമയം നീട്ടണമെന്ന ബന്ധപ്പെട്ടവരുടെയും വ്യവസായ സംഘടനകളുടെയും അഭ്യർത്ഥന കണക്കിലെടുത്ത്, രേഖാമൂലമുള്ള അഭിപ്രായങ്ങളും എതിർ അഭിപ്രായങ്ങളും സമർപ്പിക്കാനുള്ള അവസാന തീയതി യഥാക്രമം മെയ് 18, 2023 വരെയും ജൂൺ 01, 2023 വരെയും നീട്ടാൻ തീരുമാനിച്ചു. സമയ പരിധി നീട്ടുന്നതിനുള്ള കൂടുതൽ അഭ്യർത്ഥനകളൊന്നും പരിഗണിക്കില്ല.
അഭിപ്രായങ്ങൾ/എതിർ അഭിപ്രായങ്ങൾ എന്നിവ ട്രായ്-യുടെ അഡ്വൈസർ , ശ്രീ അഖിലേഷ് കുമാർ ത്രിവേദിക്ക് ഇലക്ട്രോണിക് രൂപത്തിൽ advmn@trai.gov.in എന്ന വിലാസത്തിൽ അയയ്ക്കാം. കൂടാതെ എന്തെങ്കിലും വ്യക്തത/വിവരങ്ങൾക്കായി +91-11-23210481 എന്ന ടെലിഫോൺ നമ്പറിൽ അദ്ദേഹത്തെ ബന്ധപ്പെടാവുന്നതാണ്.
പ്രധാനമന്ത്രിയുടെ ഓഫീസ്
റഷ്യയിലെവ്ളാഡിവോസ്റ്റോക്കില് നടക്കുന്ന കിഴക്കന് സാമ്പത്തിക ഫോറത്തില് പങ്കെടുക്കുന്നതിന് യാത്ര പുറപ്പെടും മുമ്പ് പ്രധാന മന്ത്രി പുറപ്പെടുവിച്ച പ്രസ്താവന
'2019 സെപ്റ്റംബര് 4, 5 തീയതികളില് ഞാന് റഷ്യയിലെ വ്ളാഡിവോസ്റ്റോക്കില് സന്ദര്ശനം നടത്തും.
ഇതാദ്യായാണ് ഒരു ഇന്ത്യന് പ്രധാന മന്ത്രി വിദൂര പൂര്വ റഷ്യന് മേഖല സന്ദര്ശിക്കുന്നത്. ഇരു രാജ്യങ്ങളും തമ്മിലുള്ള ഉഭയ കക്ഷി ബന്ധങ്ങള് കൂടുതല് വൈവിധ്യവത്ക്കരിക്കുന്നതിനും ശാക്തീകരിക്കുന്നതിനും സാധിക്കുമെന്ന ആഗ്രഹത്തോടെയാണ് എന്റെ ഈ സന്ദര്ശനം.
റഷ്യന് ഫെഡറേഷന് പ്രസിഡന്റ്വ്ളാഡിമിര് പുടിന്റെ ക്ഷണപ്രകാരം നടത്തുന്ന എന്റെ ഈ സന്ദര്ശനത്തിന് പ്രധാനമായും രണ്ട് ഉദ്ദേശ്യങ്ങളാണ് ഉള്ളത്. ഒന്ന് അഞ്ചാമത് കിഴക്കന് സാമ്പത്തിക ഫോറത്തില്മുഖ്യാതിഥിയായി പങ്കെടുക്കുക. രണ്ട്, അദ്ദേഹത്തോടൊപ്പം 20-ാമത് ഇന്ത്യ - റഷ്യവാര്ഷിക ഉച്ചകോടിയില് സംബന്ധിക്കുക.
റഷ്യയുടെവിദൂര പൂര്വ മേഖലകളിലെ നിക്ഷേപ അവസരങ്ങള്ക്കും വ്യാപാര വികസനത്തിനും ഒപ്പം ഈ മേഖലകളില് ഇന്ത്യയ്ക്കും റഷ്യയ്ക്കും പരസ്പരം പ്രയോജനകരമായ സഹകരണംവികസിപ്പിക്കുന്നതിനുള്ള അനന്തമായ സാധ്യതകള് കണ്ടെത്തുന്നതിനുമാണ് കിഴക്കന് സാമ്പത്തിക സമ്മേളനം ഊന്നല് നല്കുന്നത്. ഇരു രാജ്യങ്ങളും തമ്മിലുള്ള പ്രത്യേക നയതന്ത്ര പങ്കാളിത്തത്തിന്റെ ശക്തമായ അടിത്തറ മൂലം നമുക്കിടയില് വളരെമെച്ചപ്പെട്ട ബന്ധമാണ് നിലനില്ക്കുന്നത്. പ്രതിരോധം, ആണവ ഊര്ജ്ജം, സമാധാനപരമായ ബഹിരാകാശ ഉപയോഗം തുടങ്ങി അതീവ തന്ത്രപ്രധാനമായ മേഖലകളില് ഇരു രാജ്യങ്ങളുംവിപുലമായി സഹകരിക്കുന്നു. അതിശക്തവുംവികസ്വരവുമായ വ്യാപാര നിക്ഷേപ ബന്ധങ്ങളാണ് നമുക്കിടയിലുള്ളത്.
ബഹുസ്വരമായ ലോകക്രമം പ്രോത്സാഹിപ്പിക്കുക എന്ന ആഗ്രഹം പൂര്ത്തീകരിക്കാനാണ് നമ്മുടെ ശക്തമായ ഈ പങ്കാളിത്തം. ഇരു രാജ്യങ്ങളും ഇതിനായി പ്രാദേശിക, ബഹുമുഖ, വേദികളില് പരസ്പരം സഹകരിച്ചു പ്രവര്ത്തിക്കുന്നു.
പരസ്പരംതാല്പര്യമുള്ള ദേശീയ അന്തര്ദേശീയ വിഷയങ്ങളും ഉഭയ കക്ഷി സഹകരണവും അതിന്റെ സമഗ്രതയില് എന്റെസ്നേഹിതന് പ്രസിഡന്റ് പുടിനുമായി ചര്ച്ച ചെയ്യാന് ഞാന് ആഗ്രഹിക്കുന്നു. കിഴക്കന് സാമ്പത്തിക സമ്മേളനത്തിന് എത്തുന്ന മറ്റ് ലോക നേതാക്കളുമായി എനിക്കും ഇന്ത്യന് വാണിജ്യവ്യവസായ പ്രതിനിധികള്ക്കും സംവദിക്കാന് സാധിക്കുമെന്നും ഞാന് പ്രതീക്ഷിക്കുന്നു''.
(ND/MRD
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 216.56 കോടി കടന്നു
ന്യൂ ഡൽഹി: സെപ്തംബർ 18, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 216.56 കോടി  കടന്നു.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 4.08 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 47,922 പേരാണ്. ഇത് ആകെ രോഗബാധിതരുടെ 0.11 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 4,555 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,39,57,929 ആയി. ദേശീയ രോഗമുക്തി നിരക്ക് 98.71%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 5,664 പേർക്കാണ്.
കഴിഞ്ഞ 24 മണിക്കൂറിൽ 2,89,228 പരിശോധനകൾ നടത്തി. 89.15 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 1.79 ശതമാനമാണ്. പ്രതിദിന രോഗസ്ഥിരീകരണ നിരക്ക് 1.96 ശതമാനമാണ്.
RRTN
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങള്
(പത്തു ലക്ഷംപേരിലെ രോഗബാധിതരുടെ എണ്ണത്തെ അപേക്ഷിച്ച്
ഇന്ത്യയില് രോഗമുക്തരുടെ എണ്ണത്തില് വലിയ വര്ധന
ന്യൂഡല്ഹി, 07 ജൂലൈ 2020
കോവിഡ് 19 നിയന്ത്രണത്തിനായി 'ടെസ്റ്റ്, ട്രെയ്സ്, ട്രീറ്റ്' നയമാണ് കേന്ദ്ര-സംസ്ഥാന-കേന്ദ്രഭരണപ്രദേശങ്ങളിലെ ഗവണ്മെന്റുകള് സ്വീകരിക്കുന്നത്. രാജ്യത്ത് രോഗബാധിതരെ നേരത്തെ കണ്ടെത്തിയതും സമയബന്ധിതമായ പരിശോധനയും നിരീക്ഷണവും ഫലപ്രദമായ ചികിത്സയും സമ്പര്ക്കത്തിലുള്ളവരെ കണ്ടെത്തലും മരണനിരക്കു കുറയ്ക്കാന് സഹായിച്ചു. രോഗബാധിതരുടെ ആകെ എണ്ണം കൂടുതലാണെങ്കിലും രോഗമുക്തരുടെ എണ്ണവും അതിവേഗം വര്ധിക്കുന്നുണ്ട്. അതിലൂടെ ചികിത്സയില് കഴിയുന്നവരുടെ എണ്ണവും കുറയുന്നു. ചികിത്സാസൗകര്യങ്ങളുടെ കാര്യത്തില് ആശങ്കയില്ലെന്നും ഉറപ്പുവരുത്തിയിട്ടുണ്ട്. 10 ലക്ഷത്തില് 186.8 ആണ് ഇന്ത്യയില് ചികിത്സയിലുള്ളവര്.അതേസമയം 10 ലക്ഷം പേരെ എടുക്കുമ്പോള് അതില് അസുഖം ഭേദമായവരുടെ എണ്ണം 315.8 ആണ്.
തത്സമയ-പിസിആര് ടെസ്റ്റുകള്, റാപ്പിഡ് ആന്റിജന് ടെസ്റ്റുകള് എന്നിവയിലൂടെ പരിശോധനയുടെ എണ്ണം കൂട്ടാന് കേന്ദ്ര ആരോഗ്യ-കുടുംബക്ഷേമ മന്ത്രാലയം നല്കിയ നിര്ദേശങ്ങള് സംസ്ഥാനങ്ങള് പിന്തുടരുകയും ചെയ്തു. പ്രത്യേക കോവിഡ് ആശുപത്രികള്, കോവിഡ് ഹെല്ത്ത് കെയര് സെന്ററുകള്, കോവിഡ് കെയര് സെന്ററുകള് എന്നിവയുള്പ്പെടെയുള്ള ചികിത്സാസൗകര്യങ്ങള് ഫലപ്രദമായ ചികിത്സയ്ക്കൊപ്പം മരണനിരക്കു കുറയ്ക്കാനും സഹായിക്കുന്നു. പൊതു-സ്വകാര്യ മേഖലകളിലെ പ്രത്യേക കോവിഡ് സൗകര്യങ്ങളുടെ വര്ധന സമയബന്ധിത പരിശോധനയും ചികിത്സയും ഉറപ്പാക്കുന്നു.
പരിശോധനയ്ക്കൊപ്പം സമ്പര്ക്കം കണ്ടെത്തലും വീടുകള് തോറുമുള്ള സര്വെകളും വര്ധിപ്പിച്ചിട്ടുണ്ട്; കണ്ടെയ്ന്മെന്റ് സോണുകളില് പ്രത്യേകിച്ചും. പുതുതായി രോഗം സ്ഥിരീകരിക്കുന്നവരില് 80 ശതമാനത്തിന്റെയും സമ്പര്ക്ക പട്ടിക 72 മണിക്കൂറിനുള്ളില് കണ്ടെത്തുന്നു. ഇവരെ ക്വാറന്റൈന് ചെയ്യുകയും ചെയ്യുന്നു. വയോധികര്, രോഗപ്രതിരോധശേഷി കുറഞ്ഞവര്, മറ്റു രോഗങ്ങളുള്ളവര്, ഗര്ഭിണികള്, ചെറിയ കുട്ടികള് എന്നിവരുള്പ്പെടെ രോഗബാധയ്ക്കു സാധ്യതയുള്ളവരുടെ നിരീക്ഷണത്തിനായി സംസ്ഥാനങ്ങള് നിരവധി മൊബൈല് ആപ്ലിക്കേഷനുകള് വികസിപ്പിച്ചെടുത്തിട്ടുണ്ട്. തദ്ദേശസ്ഥാപനങ്ങള്, ആശമാര്, എഎന്എമ്മുകള് എന്നിവരുടെ ഇടപെടലും ഫലപ്രദമായ നിരീക്ഷണത്തിനു സഹായിക്കുന്നു.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരിരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
സാംസ്കാരിക മന്ത്രാലയം
കേന്ദ്രസർക്കാർ പദ്ധതിയായ കലാ സംസ്കൃതി വികാസ് യോജന  യ്ക്ക് കീഴിൽ, വെർച്ച്വൽ/ഓൺലൈൻ സംവിധാനത്തിലൂടെ വിവിധ സാംസ്കാരിക പരിപാടികൾ സംഘടിപ്പിക്കുന്നതിനുള്ള മാർഗനിർദ്ദേശങ്ങൾ സാംസ്കാരിക മന്ത്രാലയം പുറത്തിറക്കി
രാജ്യത്തെ സാംസ്കാരിക മേഖലയിൽ കോവിഡ് മഹാമാരി വലിയ ആഘാതമാണ് സൃഷ്ടിച്ചത്. പ്രദർശനങ്ങൾ, സാംസ്കാരിക പരിപാടികൾ, പ്രകടനങ്ങൾ തുടങ്ങിയവ നീട്ടി വയ്ക്കുന്നതിനോ റദ്ദാക്കുന്നതിനോ ഇത് വഴിതുറന്നു. കുറഞ്ഞ എണ്ണം ആളുകളെ പങ്കെടുപ്പിച്ചുകൊണ്ട് കലാ പരിപാടികൾ സംഘടിപ്പിക്കുന്നതിന് സാംസ്കാരിക മന്ത്രാലയം അടുത്തിടെ അനുമതി നൽകിയിരുന്നു.
കല സംസ്കൃതി വികാസ് യോജനയുടെ ധനസഹായത്തിന് അർഹരായ കലാ സ്ഥാപനങ്ങൾ, കലാകാരന്മാർ എന്നിവരെ സഹായിക്കുന്നതിനായി വെർച്വൽ സാങ്കേതികവിദ്യയിലൂടെ പരിപാടികൾ സംഘടിപ്പിക്കുന്നതിനുള്ള മാർഗനിർദ്ദേശങ്ങൾക്ക് സാംസ്കാരിക മന്ത്രാലയം രൂപം നൽകി. വേദികളിൽ പരിപാടികൾ അവതരിപ്പിക്കാൻ സാധിക്കുന്നില്ലെങ്കിലും പദ്ധതിക്ക് കീഴിലെ ഗുണഫലങ്ങൾ സ്വന്തമാക്കാൻ ഇത് ഇവർക്ക് അർഹത നൽകും.
പദ്ധതിയുടെ ഗുണഫലങ്ങൾ ലഭിക്കുന്ന പരിപാടികളുമായി ബന്ധപ്പെട്ട രേഖകളുടെ ഹാർഡ് കോപ്പികൾ തല്ക്കാലം നൽകേണ്ടതില്ല. ധനസഹായം കൈപ്പറ്റുന്ന സമയത്ത് ഇവയുടെ സോഫ്റ്റ് കോപ്പികൾ ഹാജരാക്കിയാൽ മതിയാകും.
പരിപാടികൾ വെർച്ച്വൽ സാങ്കേതികവിദ്യയിലൂടെ സംഘടിപ്പിക്കുന്ന സ്ഥാപനങ്ങൾ, അവയുടെ ലിങ്ക്കൾ, റെക്കോർഡിങ്ങുകൾ തുടങ്ങിയവ വിശദവിവരങ്ങൾക്കൊപ്പം സമർപ്പിക്കേണ്ടതാണ്.
പരിപാടികൾക്ക് ലഭിച്ച സ്വീകാര്യത, പ്രേക്ഷകരുടെ എണ്ണം എന്നിവയും ഇതിൽ ഉൾപ്പെടുത്തണം.
പരിപാടി സംഘടിപ്പിച്ചതിലെ ചിലവ് സംബന്ധിച്ച രേഖകൾ, വെർച്വൽ സാങ്കേതികവിദ്യയിലൂടെ സംഘടിപ്പിച്ച പരിപാടിയുമായി ചേർന്നുപോകുന്നതാകണം.
ധനകാര്യ മന്ത്രാലയം
കേന്ദ്ര ഗവണ്മെന്റ് ജീവനക്കാര്ക്ക് 2021 ജൂലൈ ഒന്നുമുതലുള്ള ക്ഷാമബത്തയുടെ അധിക ഗഡു ക്കളും, പെന്ഷന്കാര്ക്ക് ക്ഷാമാശ്വാസവും നല്കുന്നതിന് മന്ത്രിസഭയുടെ അംഗീകാരം
അടിസ്ഥാന ശമ്പളം/ പെന്ഷന് എന്നിവയുടെ നിലവിലുള്ള 28% നിരക്കില് 3% വര്ദ്ധനവ്
ഇത് ഏകദേശം 47.14 ലക്ഷം കേന്ദ്ര ഗവണ്മെന്റ് ജീവനക്കാര്ക്കും 68.62 ലക്ഷം പെന്ഷന്കാര്ക്കും ഗുണം ചെയ്യും
ക്ഷാമബത്തയും ക്ഷാമാശ്വാസവും അനുവദിക്കുന്നതിലൂടെ ഖജനാവിന് പ്രതിവര്ഷം 9,488.70 കോടിയുടെ ബാദ്ധ്യതയുണ്ടാകും
കേന്ദ്ര ഗവണ്മെന്റ് ജീവനക്കാര്ക്ക് ക്ഷാമബത്തയുടെയും പെന്ഷന്കാര്ക്ക് ക്ഷാമാശ്വാസത്തിന്റെയും  അധിക ഗഡു 2021 ജൂലൈ ഒന്നുമുതല് പ്രാബല്യത്തില് വരത്തക്കവിധത്തില് അനുവദിക്കാന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ഇന്ന് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി. വിലക്കയറ്റത്തിന് പരിഹാരമായ അടിസ്ഥാന ശമ്പളം/ പെന്ഷന് എന്നിവയുടെ നിലവിലുള്ള 28% നിരക്കില് 3% വര്ദ്ധനവാണ് അനുവദിച്ചിരിക്കുന്നത്.
ഏഴാം കേന്ദ്ര ശമ്പള കമ്മീഷന്റെ ശിപാര്ശകള് അടിസ്ഥാനമാക്കിയുള്ള അംഗീകൃത സമവാക്യം അനുസരിച്ചാണ് ഈ വര്ദ്ധനവ്. ക്ഷാമബത്ത, ക്ഷാമാശ്വാസം എന്നിവയുടെ ഫലമായി ഖജനാവിന് പ്രതിവര്ഷം 9,488.70 കോടി രൂപയുടെ ബാദ്ധ്യതയുണ്ടാകും. ഇത് ഏകദേശം 47.14 ലക്ഷം കേന്ദ്ര ഗവണ്മെന്റ് ജീവനക്കാര്ക്കും 68.62 ലക്ഷം പെന്ഷന്കാര്ക്കും ഗുണം ചെയ്യും.
ധനകാര്യ മന്ത്രാലയം
പ്രധാനമന്ത്രി ഗ്രാമീണതൊഴില് പദ്ധതിക്ക് 500 ദശലക്ഷംഡോളറിന്റെ അധികവായ്പാ സഹായം
കേന്ദ്ര ഗ്രാമവികസന മന്ത്രാലയം നടപ്പിലാക്കുന്ന ഗ്രാമീണറോഡ് പദ്ധതിക്ക് 500 ദശലക്ഷംഡോളറിന്റെ അധികവായ്പ ലഭ്യമാക്കുന്നതിന് കേന്ദ്ര ഗവണ്മെന്റ്ലോക ബാങ്കുമായികരാര്ഒപ്പുവച്ചു. ഏത്കാലാവസ്ഥയിലും ഉപയോഗിക്കാവുന്ന 7000 കിലോമീറ്റര്റോഡ് നിര്മ്മാണത്തിന് വേണ്ടിയാണിത്. ഇതില് 3,500 കിലോമീറ്ററിന്റെ നിര്മ്മാണത്തിന് ഹരിതസാങ്കേതികവിദ്യയായിരിക്കും ഉപയോഗിക്കുക.
കേന്ദ്ര ധനകാര്യ മന്ത്രാലയത്തിലെജോയിന്റ്സെക്രട്ടറി ശ്രീ. സമീര്കുമാര്ഖരെയും, ഇന്ത്യയിലെലോകബാങ്കിന്റെ കണ്ട്രിഡയറക്ടര് ശ്രീ. ജുനൈഡ് അഹമ്മദുമാണ് ന്യൂഡല്ഹിയില്ഇന്ന്കരാറില്ഒപ്പ്വച്ചത്.
ലോക ബാങ്ക്സഹായത്തോടെ 2004 ല് ആരംഭിച്ച പദ്ധതിക്ക് കീഴില്ഇതുവരെ 35000 കിലോമീറ്റര് ഗ്രാമീണറോഡുകള് നിര്മ്മിക്കുകയും, മെച്ചപ്പെടുത്തുകയുംചെയ്തിട്ടുണ്ട്.ഇതുവഴിഎട്ട്ദശലക്ഷം പേര്ക്ക്എല്ലാകാലാവസ്ഥയിലും ഉപയോഗിക്കാവുന്ന റോഡുകള്ലഭ്യമാക്കിയിട്ടുണ്ട്.
(ND/MRD
പ്രത്യേക സേവനങ്ങളും ഫീച്ചറുകളും
ശ്രീ സോവൻ കുമാർ ദഷ് എറണാകുളം ഡെറ്റ്സ് റിക്കവറി ട്രിബ്യൂണൽ-2 -ലെ പ്രിസൈഡിംഗ് ഓഫീസറായി ചുമതലയേറ്റു
കൊച്ചി: മാർച്ച് 17, 2021
ഒഡീഷ ജുഡീഷ്യൽ സർവീസിലെ മുൻ ജില്ലാ ജഡ്ജി ശ്രീ സോവൻ കുമാർ ദഷ്, 17.03.2022-ന് എറണാകുളം ഡെറ്റ്സ് റിക്കവറി ട്രിബ്യൂണൽ-2 -ലെ പ്രിസൈഡിംഗ് ഓഫീസറായി ചുമതലയേറ്റു.
എംകോം, എൽഎൽബി ബിരുദധാരിയായ ശ്രീ സോവൻ കുമാർ ദഷ്, നേരത്തെ ഒഡീഷയിലെ വിവിധ ജില്ലാ കോടതികളിൽ ജില്ലാ ജഡ്ജിയായി സേവനമനുഷ്ഠിച്ചിട്ടുണ്ട്.
(Visitor Counter : 68
ആരോഗ്യ, കുടുംബക്ഷേമ മന്ത്രാലയം
"ഹർ ഘർ ദസ്തക് "മുന്നേറ്റത്തിന് കീഴിൽ കൈവരിച്ച പുരോഗതി/നിലവിലെ അവസ്ഥ എന്നിവ സംസ്ഥാനങ്ങൾ, കേന്ദ്ര ഭരണ പ്രദേശങ്ങൾ എന്നിവയുമായി കേന്ദ്ര ആരോഗ്യ മന്ത്രാലയം വിലയിരുത്തി
ന്യൂ ഡൽഹി: ഡിസംബർ 2, 2021
നവംബർ 30 വരെയുള്ള കണക്കുകൾ പ്രകാരം വാക്സിൻ ഒന്നാം ഡോസ് വിതരണത്തിൽ 5.9 ശതമാനത്തിന്റെ വർധയാണ് "ഹർ ഘർ ദസ്തക്" ദേശീയതല കോവിഡ്-19 പ്രതിരോധ കുത്തിവെപ്പ് പ്രചാരണത്തിന്റെ ഫലമായി ഉണ്ടായത്. പ്രചാരണ കാലയളവിൽ കോവിഡ്-19 പ്രതിരോധ മരുന്നിന്റെ രണ്ടാം ഡോസ് വിതരണത്തിൽ 11.7 ശതമാനം വർദ്ധനയും ഉണ്ടായിട്ടുണ്ട്.
"ഹർ ഘർ ദസ്റ്റക്" മുന്നേറ്റത്തിന് കീഴിൽ കൈവരിച്ച പുരോഗതി/നിലവിലെ അവസ്ഥ എന്നിവ വിലയിരുത്തുന്നതിനായി സംസ്ഥാനങ്ങൾ-കേന്ദ്ര ഭരണ പ്രദേശങ്ങൾ എന്നിവടങ്ങളിലെ ആരോഗ്യ സെക്രട്ടറിമാർ, എൻ എച് എം എംഡി-മാർ എന്നിവരുമായി വീഡിയോ കോൺഫെറെൻസിലൂടെ നടത്തിയ അവലോകനയോഗത്തിൽ കേന്ദ്ര ആരോഗ്യ സെക്രട്ടറി ശ്രീ രാജേഷ് ഭൂഷൻ അറിയിച്ചതാണ് ഇക്കാര്യം.
2021 നവംബർ മൂന്നിനാണ് "ഹർ ഘർ ദാസ്റ്റക്" മുന്നേറ്റത്തിന് തുടക്കമായത്. സംസ്ഥാനങ്ങൾ/കേന്ദ്ര ഭരണ പ്രദേശങ്ങൾ എന്നിവിടങ്ങളിലെ വീടുകൾ സന്ദർശിച്ച് കൊണ്ട് അർഹരായ എല്ലാ വ്യക്തികൾക്കും ഒന്നാം ഡോസ് വാക്സിൻ വിതരണം ചെയ്യുക, രണ്ടാം ഡോസ് ലഭിക്കാത്തവർക്ക് വാക്സിൻ ലഭ്യമാക്കുക, പ്രതിരോധ കുത്തിവെപ്പ് സംബന്ധിച്ച ബോധവൽക്കരണം നടത്തുക, മെച്ചപ്പെട്ട ശേഖരണം ഉറപ്പാക്കുക തുടങ്ങിയവ ലക്ഷ്യമിട്ടാണ് മുന്നേറ്റത്തിനു തുടക്കമിട്ടത്.
പ്രചാരണ കാലയളവിൽ സംസ്ഥാനങ്ങൾ, കേന്ദ്ര ഭരണ പ്രദേശങ്ങൾ എന്നിവർ കാഴ്ച വെച്ച പ്രകടനം, കൈവരിച്ച നേട്ടങ്ങൾ എന്നിവയെ കേന്ദ്ര ആരോഗ്യ സെക്രട്ടറി അഭിനന്ദിച്ചു. പ്രചാരണ കാലയളവിൽ പ്രതിരോധകുത്തിവെപ്പ് പ്രവർത്തനങ്ങളുടെ വേഗത വർദ്ധിച്ചിട്ടുണ്ടെങ്കിലും, ദേശീയതലത്തിൽ ഏകദേശം 12 കോടി ഗുണഭോക്താക്കൾക്ക് ഇനിയും രണ്ടാം ഡോസ് ലഭിക്കാനുണ്ട് എന്നത് അടിയന്തര ശ്രദ്ധ ആവശ്യമുള്ളതാണ് എന്ന് യോഗം വിലയിരുത്തി
രാജ്യത്ത് ഇതുവരെ വിതരണം ചെയ്ത മൊത്തം കോവിഡ്-19 പ്രതിരോധ കുത്തിവെപ്പ് ഡോസുകളുടെ എണ്ണം ഇന്ന് 125 കോടി പിന്നിട്ടു. താൽക്കാലിക റിപ്പോർട്ട് പ്രകാരം ഇതിൽ 79.13 കോടി  ഒന്നാം ഡോസും, 45.82 കോടി  പേർക്ക് രണ്ടാം ഡോസും നൽകി.
അർഹരായ എല്ലാവർക്കും ഒന്നാം ഡോസ് ലഭ്യമാക്കണമെന്ന് സംസ്ഥാനങ്ങൾക്ക് നിർദ്ദേശം നൽകിയിട്ടുണ്ട്. 2021 ആഗസ്റ്റ്-സെപ്തംബർ കാലയളവിൽ ഡോസുകൾ സ്വീകരിച്ചവർക്കായി പ്രത്യേക പദ്ധതികൾ തയ്യാറാക്കാനും, അതുവഴി രണ്ടാം ഡോസ് ലഭിക്കാനുള്ള വ്യക്തികൾക്ക് കുത്തിവയ്പ്പ് ഉറപ്പാക്കാനും നടപടികൾ സ്വീകരിക്കണം. പ്രതിരോധ കുത്തിവെയ്പിന്റെ വേഗത വർദ്ധിപ്പിക്കുകയും, സംസ്ഥാനങ്ങളുടെ പക്കലുള്ള വാക്സിൻ ഡോസുകൾ സമയോചിതമായി ഉപയോഗപ്പെടുത്തുകയും, പൊതു-സ്വകാര്യ ഉടമസ്ഥതയിലുള്ള ഡോസുകൾ ഉപയോഗിക്കാതെ നഷ്ടപ്പെടുത്തുന്നത് തടയുകയും ചെയ്യേണ്ടത് അത്യാവശ്യമാണെന്ന് യോഗത്തിൽ ചൂണ്ടിക്കാട്ടി.
പ്രാദേശികതലത്തിൽ സ്വാധീനമുള്ളവർ, സാമുദായിക നേതാക്കൾ എന്നിവരുടെ സേവനം പ്രയോജനപ്പെടുത്തിക്കൊണ്ട് രണ്ടാം ഡോസ് സ്വീകരിക്കേണ്ട സമയം കഴിഞ്ഞവർ ഉൾപ്പെടെയുള്ളവർ, പ്രതിരോധ കുത്തിവെപ്പ് സ്വീകരിക്കുന്നതിനായി മുൻപോട്ട് വരുന്നത് സംബന്ധിച്ച് അവബോധം സൃഷ്ടിക്കണം എന്നും ആരോഗ്യ സെക്രട്ടറി സംസ്ഥാനങ്ങളോട് ആവശ്യപ്പെട്ടു.
RRTN/SKY